
AL

CAMEREI DEPUTATILOR

Vă înaintăm, alăturat, RAPORTUL COMUN asupra proiectului de Lege pentru modificarea și completarea Legii nr.8/1996 privind dreptul de autor și drepturile conexe, trimis Comisiei juridice, de disciplină şi imunităţi şi Comisiei pentru cultură, arte, mijloace de informare în  masă, pentru examinare în fond, cu adresa nr. PL x 395 din  1 octombrie 2012.

În raport cu obiectul și conținutul său, proiectul de lege face parte din categoria legilor organice. 

	PREŞEDINTE,

Mihai Alexandru Badea


	PREŞEDINTE,

Iulian Bulai

RAPORT   COMUN

asupra Proiectului de Lege pentru modificarea și completarea Legii nr.8/1996 privind dreptul de autor și drepturile conexe

În temeiul dispozițiilor art. 94 din Regulamentul Camerei Deputaților, republicat, Comisia juridică, de disciplină și imunități și Comisia pentru cultură, arte, mijloace de informare în masă  au fost sesizate, spre dezbatere în fond, cu proiectul de Lege pentru modificarea și completarea Legii nr.8/1996 privind dreptul de autor și drepturile conexe, transmis cu adresa nr. PL-x 395/2012.
În calitate de primă Cameră sesizată, Senatul a adoptat inițiativa legislativă, în ședința din 25 septembrie 2012, în condițiile articolului 75 alineatul (2) teza a III-a din Constituția României, republicată.

Potrivit prevederilor art. 75 din Constituția României, republicată, și ale art. 92 din Regulamentul Camerei Deputaților, republicat, Camera Deputaților este Cameră decizională.

La întocmirea prezentului raport Comisia a avut în vedere avizul favorabil, cu observații și propuneri, al Consiliului Legislativ, transmis cu nr. 210/19.03.2012, avizul negativ al Comisiei pentru buget, finanțe și bănci, avizul favorabil, cu amendamente, al Comisiei pentru tehnologia informației și comunicațiilor, avizul favorabil al Comisiei pentru învățământ, punctele de vedere ale Guvernului, din anii 2016 și 2017, prin care nu susține adoptarea inițiativei legislative.

Propunerea legislativă are ca obiect de reglementare modificarea și completarea Legii nr.8/1996 privind dreptul de autor și drepturile conexe, cu modificările și completările ulterioare.
În conformitate cu prevederile art.62 și art.64 din Regulamentul Camerei Deputaților, republicat, cele două Comisii au dezbătut inițiativa legislativă în ședințe separate. 

Membrii Comisiei juridice, de disciplină și imunități au examinat inițiativa legislativă  în sistem mixt (fizic/online) în ședința din 26 august 2021.

La dezbateri, membrii Comisiei juridice, de disciplină și imunități au fost prezenți conform listei de prezență. 
Membrii Comisiei pentru cultură, arte, mijloace de informare în masă au examinat inițiativa legislativă în sistem mixt (fizic/online), în ședința din data de 3 noiembrie 2021. La ședința Comisiei pentru cultură, arte, mijloace de informare în masă au fost prezenți 11 deputați din numărul total de 12 membri.
La dezbateri a participat, în calitate de invitat, domnul  Demeter Andras Istvan, secretar de stat în cadrul Ministerului Culturii.
În urma examinării inițiativei legislative și a opiniilor exprimate, membrii celor două Comisii sesizate în fond, au hotărât, cu unanimitate de voturi, să supună plenului Camerei Deputaților respingerea Proiectului de lege pentru modificarea și completarea Legii nr.8/1996 privind dreptul de autor și drepturile conexe.
Motivația respingerii se întemeiază pe faptul că inițiativa legislativă a fost promovată în anul 2012, iar raportat la situația actuală, textul acesteia cuprinde o serie de inadvertențe, prevederi redundante sau modificări ale unor articole din Legea nr. 8/1996 care sunt în prezent abrogate.
În raport cu obiectul și conținutul reglementării, proiectul de lege face parte din categoria legilor organice.

	PREŞEDINTE,

Mihai Alexandru Badea


	PREŞEDINTE,

Iulian Bulai

	Consilier

Florica Manole

